משפחה טובה

משפחה טובה היא סדרת דרמה משפחתית ישראלית ששודרה בערוץ הראשון בסוף 2014 - תחילת 2015. הסדרה נוצרה על ידי איתן פוקס (וזאת היצירה הראשונה שלו שלא בוימה על ידיו) ואיתי סגל בעקבות אירועי חייהם ובוימה על ידי אלון זינגמן. סדרת דרמה ישראלית המציגה את משפחת באומן משכונת המושבה הגרמנית בירושלים. בפרק הראשון ההורים נח ונעמי באומן מודיעים לארבעת ילדיהם, צעירים בגילאי 20–30 אשר עברו לגור בעיר הגדולה תל אביב, על שהחליטו להתגרש אחרי 30 שנות נישואים. הפרידה נעשית ביוזמת אב המשפחה- נח, ואילו אשתו נעמי מתקשה להתמודד עם העניין. הסדרה מלווה את בני המשפחה בחיי היומיום, כשכל אחד מבני המשפחה חווה בצד המשבר המשפחתי גם משבר אישי המשנה את מסלול חייו. בכל סוף שבוע, נוסעים הילדים לירושלים לארוחת שבת. הסדרה מורכבת מאוסף סצנות ומצבים שונים בנושאי אהבה, זוגיות, כסף, לימודים, התבגרות, ילדים ועוד. את פרקי הסדרה מלווים ציורי הבת, שירלי, שמציגה את עצמה בהם בתור עכברה. כל פרק בסדרה מסתיים בחלק של נובלה גרפית שמספר בציורים סיפור מחיי המשפחה. את ציורי הסדרה יצרה אפריל פטר. נעמי באומן (ענת וקסמן): אם המשפחה, רוקחת נאה וכישרונית שמתמכרת למשככי כאבים עד קריסה עקב הפרידה. נח באומן (ליאור אשכנזי): אב המשפחה, קרדיולוג בכיר בבית החולים הדסה עין כרם המחפש שינוי. ערן באומן (נדב נייטס): הבן הבכור, עובד בחברת היי-טק, סטארטפיסט שאפתן שקרוב לעשות את עסקת חייו. מתכנן להינשא לחברתו. איתמר באומן (אריאל וולף): רקדן בלט בלהקה, הומוסקסואל שמכור לסקס וחושש להיקשר. שירלי באומן (יערה פלציג): בוגרת מנשר בית ספר לאמנות שנשאבת לרומן סבוך עם המרצה שלה, עובדת בחנות ספרים וחולמת לפרסם נובלה גרפית. יהלי באומן (ידין גולדמן): מוזיקאי ושחקן סדרות ילדים שמחפש משמעות ונסחף לעולם הדת. לא התגייס לצבא והקדיש את הזמן שהתפנה לשרשרת אודישנים בתוכניות ריאליטי מוזיקליות. זכה באקס פקטור שנתיים לפני אירועי הסדרה. השתתף בשלושה פסטיגלים. אפרת פרידמן (ורד פלדמן) – ארוסתו של ערן, אחות מיילדת. אוהד רשפון (רמי הויברגר) – צייר וצלם, מרצה לאמנות של שירלי, ראש מגמת אומנות ב"מנשר", מנהל איתה רומן. אושר (גל אמיתי) – החבר של איתמר, במאי קולנוע. דפי (ניצן לברטובסקי) – החברה הטובה ושותפה לדירה של שירלי, יחצנית שמחפשת את עצמה. סופרמן (תום חגי) – מוכר ספרים חדש בחנות של שירלי. ג'ו (מאיה לובינסקי) – נציגת החברה האמריקאית "סימקה" השוקלת למזג לתוכה את החברה של ערן, כשבמקביל מתפתח ביניהם רומן. רמי (הישאם סולימאן) – רוקח שעובד בבית מרקחת "הבירה" של נעמי ומנסה להתקבל כשותף. אסתר (אסתר רדא) – פעילה חברתית שפוגשת את יהלי. אלעד לחמיש (יואב לוי) – שכנו הדתי של יהלי. הילי (שיר מורנו) – השותפה של יהלי בתפקידים הראשיים בסדרת הנוער "הממלכה". נילי (לימור גולדשטיין) – המאהבת של נח, חברת נעוריו מהתיכון. ראשיד (עלי סולימאן) – פרופסור פלסטיני המגיע במפתיע לביתה של נעמי והם מקיימים יחסי מין. שלומית (רונה ליפז-מיכאל) - חונכת של נעמי בקבוצת תמיכה, מכורה לקוקאין לשעבר, שתיהן הכירו בילדותן בתנועת הצופים. עוזי (לירון ברנס) – הבוס של ערן, מנהל חברת "ולוסטי", המפתחת מאיצים גרפיים. דניאלה (יעל צפריר) – הסוכנת של יהלי. דינה (שרגית ביקובסקי) – מנהלת חנות הספרים "סימנייה" של שירלי במסריק. ורד (אליענה שכטר) – פסיכולוגית קלינית. מנשה (ערן איווניר) – מפקח בתי מרקחת. רונית (דליה שימקו) – אוצרת מוזיאון הרצליה. תום (שחק ברנר) – החבר של דפי. גילי (יהב גל) – מתכנת, חבר לעבודה של ערן. אריה זילבר (אלון שר) – מו"ל לספרי קומיקס ופרוזה. דרור ילון (יונתן מרקיש) – צייר קומיקס מפורסם. בלה פרידמן (אלן מישלי אזגי) – אמא של אפרת. גדעון פרידמן (אילן סגל) – אבא של אפרת. אלון לוי כותב ומלחין את השירים בסדרה וגם משתתף בתפקיד משנה של צלם סטילס. גל לב כותב את הפסקול ומשתתף בתפקיד משנה של רועי, שותף פוטנציאלי וסטוץ של שירלי. דנה רוטנברג היא הכוריאוגרפית של הסדרה שגם משחקת כזאת. דנה גרוצקי מגיחה לתפקיד אורח בתור עצמה. מידע וכתבות: אתר האינטרנט הרשמי של משפחה טובה כל הפרקים לצפייה ישירה, באתר רשות השידור "משפחה טובה", במסד הנתונים הקולנועיים IMDb (באנגלית) "משפחה טובה", באתר אידיבי "משפחה טובה", במיזם "אישים" לתיעוד היצירה הישראלית מאחורי הקלעים, באתר רשות השידור משפחה טובה, קדימון הסרט באתר יוטיוב מאי מורד, "משפחה טובה": סדרת צעירים ישראלית חדשה באתר פרוגי, 27 בפברואר 2014 רן בוקר, "העירום הגברי לא מפריע", באתר ynet, 12 בנובמבר 2014 ג'ורג' אבני, ‏קורה במשפחות הכי טובות, באתר ‏מאקו‏, 12 בנובמבר 2014 ביקורות: ניר קיפניס, ‏אוסף של משברים, באתר גלובס, 13 בנובמבר 2014 הגר בוחבוט, עכבר העיר, משפחה טובה: יש תמורה לאגרה, באתר הארץ, 13 בנובמבר 2014 ג'וני דוב, פלורנטין הדור הבא: "משפחה טובה" באמת טובה, באתר nrg‏, 14 בנובמבר 2014 אביעד קדרון‏, כשל משפחתי: "משפחה טובה" חשובה אבל לא מספיק טובה, באתר וואלה, 14 בנובמבר 2014 סמדר שילוני, "משפחה טובה": סדרת גלגלצ, באתר ynet, 14 בנובמבר 2014 רוית הכט, זה קורה גם במשפחות הכי טובות, באתר הארץ, 14 בנובמבר 2014 רננית פרשני, משפחה טובה: כשערוץ 1 מנסה להיות "הילד רע", באתר nrg‏, 21 בנובמבר 2014 איתי זיו, לדמיין את הקץ, באתר העין השביעית, 29 בינואר 2015 עינת טורס, ‏"כשקוראים כתבה על אדם מפורסם, אנחנו מחפשים ללמוד משהו על עצמנו. והנקודה שממנה אפשר ללמוד משהו היא משבר", באתר גלובס, 16 בדצמבר 2014 עכבר העיר, צפו: הצצה למשפחה של ליאור אשכנזי, באתר הארץ, 11 בנובמבר 2014